Különösen Tisztelt Édes Barátom!

A Tragédia után most arra adtam fejemet, hogy verseimet rendezzem két kötetbe. Te, aki költeményemet oly hasznos bírálatokkal láttad el, most tanácsoddal légy újra csillagom…

S Te min dolgozol? Toldid nagy tettei mikor folytatódnak?

Gyönyörű balladáid sora után maradok igaz és hűséges barátod,

Madách Imre

Alsósztregova, 1861. December

Tisztelt Barátom!

Megtisztelsz, bár haragudhatnál is, midőn mostanság időm híján igencsak hanyagoltalak Téged. Nehéz idők ezek számomra, keresem lelkesedésem az írás iránt, ámbár eredményre eddig még nem jutottam. Ennek ellenére mégis próbálkozom, s egy új pesti lapot kezdek szerkeszteni Koszorú néven. Hálás lennék, ha idővel megosztanád velem véleményedet, melyet oly nagyra becsülök.

Költő hazudj, de rajt ne fogjanak!

Pályatársad: Arany János